 According to wetin dey di document, di candidate, dia political party plus agents: Go run campaigns wey go dey based on particular mata wey dey worry di kontri and promise not to do campaigns wey dem go dey attack religion, tribe or ethnic group Go avoid statements, announcements, declaration or tok-tok wey fit cause kasala before, during and afta di elections Go dey loyal and cooperate wit di National Peace Committee - wey be respected statesmen and women, traditional and religious leaders- wey dey monitor to make sure say everibody obey di agreement Go support all di institutions of goment including INEC and security agencies to take action and see dem as pipo wey no dey do pacha or ojoro Go speak out for public and no keep quiet for tokstatement wey dey provoke pipo and dey against any kind of electoral violence, weda na dia supporters or opponents do am. 